Har en medarbejder været syg eller på barsel, og har medarbejderen derfor ikke kunnet holde ferie, er der tale om såkaldt feriehindring. Det er lovgivningen, der alene definerer, hvad der anses for en feriehindring, men sygdom og barsel er de absolut hyppigste. I tilfælde af feriehindring skal alt ikke-afholdt ferie som udgangspunkt overføres, når medarbejderen er feriehindret helt frem til den 31. december, hvor ferieafholdelsesperioden udløber.  Udbetaling kan kun komme på tale, hvis en medarbejder har været feriehindret i to ferieafholdelseperioder i træk, og feriehindringen altså stadig står på, når den den anden ferieafholdelsesperiode udløber. Det vil så være op til medarbejderen, om ferien skal overføres eller udbetales.